નર્મદા નદી ઉપર બનેલા કેબલ સ્ટેઇડ બ્રિજ અને ઝાડેશ્વર ચોકડી પાસે ફ્લાયઓવર બન્યા પછી ટ્રાફિકની સમસ્યાનું નિવારણ થઇ ગયું હતું, પરંતુ જૂના સરદાર બ્રિજના સ્પાનને નુકસાન થયુ હોવાથી બ્રિજને વાહન વ્યવહાર માટે બંધ કરી દેવામાં આવ્યો છે, જેથી ટ્રાફિકની સમસ્યા ફરી એક વખત શરૂ થઇ ગઇ છે અને જૂનો સરદાર બ્રિજ બંધ થવાથી સુરત તરફ જતા કાર સહિતના વાહનો નવા સરદાર બ્રિજ અને ગોલ્ડન બ્રિજ પર ડાયવર્ટ કરવામાં આવ્યા છે.